Festival svjetske književnosti i Veleposlanstvo Republike Poljske

sa zadovoljstvom vas pozivaju na predavanje

profesora **Grzegorza Nieća**

***Knjiga – tržište – čitatelj***

u ponedjeljak, 9. 9. u 12 sati

u Hrvatskom glazbenom zavodu, Gundulićeva 6.

Suvremeno tržište knjiga u Poljskoj formirano je u posljednjih trideset godina. Sustav slobodnog tržišta rekonstruiran je uglavnom na temeljima državnih izdavačkih institucija koje su djelovale u vrijeme komunizma; s vremenom su im se pridružile nove. Istovremeno, evoluirao je i odnos Poljaka prema knjigama, ali i čitanje, koje je u nekim segmentima palo na prilično nisku razinu. Unatoč pesimističnim prognozama i jadanju izdavača i knjižara tržište funkcionira prilično dobro; ponuda je bogata i raznolika, a knjižnice su sve modernije i pristupačnije čitatelju. Važnu ulogu u oblikovanju kulture knjige imaju država, lokalna samouprava i raznovrsne institucije. Postavlja se stoga pitanje: zašto je tako loše kad je tako dobro?

Predavanje o tržištu knjiga u Poljskoj održat će profesor **Grzegorz Nieć**, predsjednik sadašnjeg saziva programskog savjeta Instituta za knjigu – najvažnije institucije za promociju poljske književnosti u inozemstvu.